Diari Oficial de la Generalitat Valenciana


Sumari del DOGV 9902, del 26-07-2024 (2024/7693)

RESOLUCIÓ de 16 de juliol de 2024, de la Presidència de la Generalitat, per la qual es crea i classifica el lloc de titular de l'Assessoria Jurídica de l'Ajuntament d'Orihuela.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9902

Data del DOGV
:   26-07-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/7693

CVE
:   RALK-S-0517-3335

Data del document
:   16-07-2024

Organisme emissor
:   Presidència de la Generalitat

Tipus de document
:   Resolució

La Junta de Govern Local de l'Ajuntament d'Orihuela de data 11 de juny de 2024 va aprovar la creació del lloc de titular de l'Assessoria Jurídica, que s'arreplega en el catàleg de llocs aprovat per esta junta. El lloc detitular de l'Assessoria Jurídica és un lloc de nova creació, en desplegament de la Llei 7/2010 que declara com a municipi de gran població Orihuela. El Ple va aprovar el Reglament orgànic de nivells essencials publicat en BOP número 221, de 21 de novembre de 2022, amb l'estructura d'òrgans directius i grans àrees municipals, i l'article 24 ja preveia la creació d'este lloc. Es tracta d'un lloc necessari en virtut de l'article 130 de la Llei 7/1985, de 2 d'abril, reguladora de les bases del règim  local, i la seua forma de cobertura és la lliure designació.

L'anunci  de l'aprovació del catàleg de llocs de personal funcionari, laboral, directiu i eventual de 2024 es publica en el *Butlletí Oficial de la Província d'Alacant*  número 117, de 19 de juny de 2024.

El 20 de juny de 2024 es rep en un enviament telemàtic a la Generalitat la documentació de l'expedient i la sol·licitud de classificació del lloc de titular de l'Assessoria Jurídica.

Vistos els antecedents indicats, i en virtut del que es disposa en l'article 15 del Reial decret 128/2018, de 16 de març, pel qual es regula el règim jurídic dels funcionaris d'Administració local amb habilitació de caràcter nacional, així com en l'article 2 del Decret 92/2021, de 9 de juliol, del Consell, de regulació del personal funcionari amb habilitació de caràcter nacional, i de conformitat amb la Resolució de 8 de novembre de 2023, del president  de la Generalitat, per la qual delega determinades atribucions en diferents òrgans de la Presidència (DOGV 9723, 13.11.2023), i el Decret 92/2021 de 9 e juliol de 2021 en redacció donada per l'article 62 del Decret llei 7/2024, de 9 de juliol, del Consell, de simplificació administrativa de la Generalitat  resolc:

*Primer*

Crear el lloc de titular de l'Assessoria Jurídica de l'Ajuntament d'Orihuela conforme a l'acord adoptat per la Junta de Govern Local en la sessió celebrada el dia 11 de juny de 2024.

*Segon*

Classificar en classe segona el lloc de col·laboració de titular de l'Assessoria Jurídica de l'Ajuntament d’Orihuela, que queda reservat a personal funcionari d'Administració local amb habilitació de caràcter nacional de la subescala de secretaria, categoria entrada. La forma de cobertura del lloc és la lliure designació.

Contra esta resolució, que posa fi a la via administrativa, de conformitat amb el que s'establix en l'article 114.c) de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els recursos següents:

a) Directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el *Diari Oficial de la Generalitat Valenciana*, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

b) Potestativament, un recurs de reposició davant el mateix òrgan que ha dictat l'acte, en el termini d'un mes a comptar de l'endemà de la publicació en el *Diari Oficial de la Generalitat Valenciana*, de conformitat amb el que s'establix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.

c) En el cas que la persona interessada siga una administració pública, no es pot interposar un recurs en via administrativa, i això sense perjuí de la possibilitat d'efectuar el requeriment al qual es referix l'article 44 de la Llei 29/1998, de 13 de juliol, en el termini de dos mesos comptats de l'endemà de la publicació de la present resolució en el *Diari Oficial de la Generalitat Valenciana*.

Tot això sense perjuí que les persones interessades puguen fer ús de qualsevol altra via que estimen oportuna.

  

València, 16 de juliol de 2024

(p. d., R 08.11.2023; DOGV 13.11.2023, i D 92/2021; 09.07.2021)

Jose Antonio Redorat Fresquet

Director general d'Administració Local